Държавен вестник, бр. 78, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  78
Чл. 16. Администрацията, управляваща 
пътя, изработва техническо задание за одит 
за пътна безопасност. 
Чл. 17. Изходната информация за техничес­
кото задание се осигурява от про­ектантите 
по заявка на администрацията, управляваща 
пътя.
Чл. 18. (1) Одиторът извършва проверки и 
докладва само за проблеми, свързани с път­
ната безопасност на инвестиционния проект, 
и не извършва проверки за съответствието 
на проекта по отношение на други критерии, 
различни от пътната безопасност. 
(2) При извършване на проверките одиторът 
спазва критериите, посочени в приложение 
№ 4.
Чл. 19. Одиторът носи отговорност за 
препоръките, дадени в одитния доклад, пред 
администрацията, управляваща пътя. 
Чл. 20. Одитите се извършват чрез ана­
лиз на:
1. изходната информация;
2. проектната документация по чл. 7, 
т. 1 – 3;
3. информацията, получена от огледите на 
място по чл. 7, т. 4 – 5;
4. информацията от попълнения съгласу­
вателен лист – приложение № 5.
Чл. 21. Администрацията, управляваща 
пътя, взема решение по одитния доклад, в 
което се отразяват:
1. препоръките, които се приемат;
2. препоръките, които не се приемат, и 
причините за това;
3. очакваните проектни изменения във 
връзка с приетите препоръки.
Чл. 22. В следващите фази на проектира­
нето се взема предвид решението по чл. 21. 
Раздел ІІІ
Състав и квалификация на членовете на 
одитния екип
Чл. 23. Одитът по пътна безопасност може 
да се извършва от физическо лице по чл. 10 
или от одитен екип.
Чл. 24. Ръководителят на одитния екип 
трябва да притежава сертификат за придо­
бита професионална квалификация „одитор 
по пътна безопасност“ и да отговаря на
изискванията, предвидени в чл. 36д, ал. 1 – 3 
от Закона за пътищата.
Чл. 25. (1) Обучението по професионална 
квалификация „одитор по пътна безопасност“ 
се извършва от висши училища, акредитирани 
по реда на Закона за висшето образование и 
провеждащи обучение по специалност „стро­
ителен инженер“. 
(2) Програмата за обучение за придобиване 
на сертификат за професионална квалифика­
ция „одитор по пътна безопасност“ се разра­
ботва от висшето училище и се утвърждава 
по реда на чл. 36д, ал. 1, т. 2 от Закона за 
пътищата. 
Чл. 26. Сертификатът за професионална 
квалификация „одитор по пътна безопасност“ 
съдържа:
1. наименование на висшето училище, 
което го издава;
2. трите имена и единен граждански номер 
на лицето, на което се издава;
3. снимка на лицето, на което се издава;
4. предмет на сертификата;
5. основание за издаване на сертификата 
(изпитен протокол № и дата);
6. дата на издаване;
7. регистрационен номер;
8. приложение към сертификата с посочено 
съдържание на учебната програма, по която 
одиторът е преминал обучение;
9. подпис и печат на висшето училище.
Чл. 27. (1) Професионалната квалификация 
„одитор по пътна безопасност“ се поддържа 
чрез курсове за допълнително обучение, 
провеждани на всеки две години. След пре­
минаването на тези курсове одиторът по 
пътна безопасност получава удостоверение 
от висшите училища по чл. 25, ал. 1 и то е 
неразделна част от сертификата по чл. 26. 
В удостоверението е посочена програмата 
по ал. 2. 
(2) Програмата на курса за допълнително 
обучение се предлага и утвърждава от ръко­
водителя на съответното висше училище и 
се съгласува от министъра на регионалното 
развитие и благоустройството, министъра на 
транспорта, информационните технологии 
и съобщенията и министъра на вътрешните 
работи.
(3) Висшите училища по чл. 25, ал. 1 имат 
задължението да изпращат на Министерството 
на регионалното развитие и благоустройството 
поне веднъж в годината актуализирани списъ­
ци на преминалите обучение за професионална 
квалификация „одитор по пътна безопасност“, 
както и за преминалите периодични курсове 
за допълнително обучение по ал. 1.
Чл. 28. (1) Одит по пътна безопасност може 
да се извършва и от лице, представило заверено 
копие от документ, удостоверяващ правото 
да се извършва такава дейност, издаден от 
компетентен орган на държава – членка на 
Европейския съюз, или на държава – страна 
по споразумението за Европейското иконо­
мическо пространство или на Конфедерация 
Швейцария. 
(2) Лицата по ал. 1 представят пред ад­
министрацията, управляваща пътя, доказа­
телства относно компетентността на органа, 
издал документа, удостоверяващ правото да 
се извършва одитна дейност.